
TÁJÉKOZTATÓ 
MÓR VÁROSI ÖNKORMÁNYZAT 2026. ÉVI GAZDÁLKODÁSÁNAK FÉLÉVES HELYZETÉRŐL


A tájékoztató tartalmazza a helyi önkormányzat költségvetési rendeletében jóváhagyott előirányzatokat és azok első félévi végrehajtását, továbbá a költségvetési egyenleg alakulását.

Az önkormányzat és költségvetési szerveinek bevételi és kiadási főösszegét 9 133 927 eFt összegben hagyta jóvá az Önkormányzat a 2/2026. (II.20.) önkormányzati rendeletével, amelyet a félév végéig egy alkalommal módosított.

A fenti módosítás és Mór Város Polgármeseterének 2/2026. (VI.10.) sz. költségvetési határozata eredményeképpen a bevételi és a kiadási főösszeg 9 217 167 eFt-ra módosult. 


BEVÉTELEK TELJESÍTÉSE (1. melléklet)

Az önkormányzat és költségvetési szervei költségvetési bevételeiket a félév végéig a 50,63%-ra, ezen belül az önkormányzat 50,51%-ra, a hivatal 87,15 %-ra, intézményei pedig 51,05 %-ra teljesítették a finanszírozási bevételek nélkül.

Finanszírozási bevételeink: az előző évben megképződött költségvetési maradvány, az államháztartási megelőlegezés, melynek teljesítése 66,90 % volt a félév végéig. 

Működési bevételeink teljesülése összességében eléri a vártat. A legmeghatározóbb működési bevételünk az iparűzési adó, amelynek 57,46 %-a befolyt az első félévben, az év végéig várható pozíciókat a későbbiekben részletezzük. 

A tulajdonosi bevételek jogcím jobbára a MÓR-HOLDING Kft. kezelésében levő ingatlanok bérleti díjbevétele, az előző év utolsó negyedévi bruttó elszámolást is tartalmazza, mely teljesítése 47,02 %.
A Polgármesteri Hivatal működési célú támogatások bevételi előirányzata 89,43 %-os teljesítést mutat, amely jóval magasabb, mint az előző években. Ennek oka, hogy a 2026. évi országgyűlési választások lebonyolítására kapott támogatás is ezen az előirányzaton kerül kimutatásra, és ezt előzetesen megkaptuk előlegként.
Az intézmények bevétele jellemzően térítési díjbevétel, amely a kiadás teljesüléssel arányosan realizálódik, megközelítőleg arányos a teljesítés.







Helyi adók:

Helyi iparűzési adó 
(A helyi iparűzési adóról szóló 27/2018. (XI. 30.) önkormányzati rendelet)

2023. január 1-jétől jelentős módosításon esett át a helyi adókról szóló 1990. évi C. törvény (a továbbiakban: Htv.). Bevezetésre került a kisvállalkozó fogalma:
Kisvállalkozónak minősül az a vállalkozó, akinek/amelynek éves nettó árbevétele nem haladja meg a 25 millió forintot, illetve kiskereskedő átalányadózó egyéni vállalkozó esetén nem több, mint 120 millió forint. (Ha a vállalkozás működési ideje nem érte el a 12 hónapot, akkor ezen értékhatárt időarányosítani kell.)
2023. évtől az egyszerűsített adóztatást bármely vállalkozói csoport választhatta, például magánszemély, társas vállalkozás is.
Fontos azonban kiemelni, hogy az a kisvállalkozó, aki/amely az egyszerűsített, új tételes adóalap-megállapítást alkalmazza, akkor a helyi iparűzési adóban sem törvényi, sem önkormányzati rendeleti adómentességre, adókedvezményre, adócsökkentésre nem lesz jogosult a Htv. 39/A. § (11) bekezdése alapján.
A Htv. három bevételi sávot és ahhoz tartozó tételes adóalapot határoz meg. A bevételi sávokat éves szinten kell tekinteni, tehát 12 hónapnál rövidebb adóév esetén - napi időarányosítással - kisebb a bevételi sáv összege is.
Eszerint a vállalkozó székhelyére és a telephelyére/telephelyeire jutó adóalap, valamint az éves iparűzési adó:
	bevétel*
	adóalap
	iparűzési adó 2 %-os adómértékkel

	0-12 millió Ft
	2,5 millió Ft
	  50 000 Ft

	12-18 millió Ft
	6 millió Ft
	120 000 Ft

	18-25 millió Ft (kereskedő átalányadózó esetén 120 millió Ft)
	8,5 millió Ft
	170 000 Ft


*bevétel: az SZJA törvény hatálya alá tartozók (egyéni vállalkozó tételes költségelszámolással, átalányadózó)
 esetén az SZJA törvény szerinti bevétel
egyéb esetben: a Htv. szerinti nettó árbevétel (KATA-alany esetében a KATA törvény szerinti bevétel)
Sajátos szabályok az áttérés adóévére:

· az új adóalap-megállapítási rendszer első alkalmazásra 
· az adóév március 15-i előleget meg kell fizetni
· küszöbérték alatti előző évi bevétel esetén a bevétel alapján megállapított adóalap és az önkormányzati adómérték szorzata az előleg
· a március 15-i előleget be lehet számítani a május 31-én fizetendő előlegbe

2026. május 31-ig 399 adózó választotta ezt az adózási formát. Jellemzően az első sávhoz tartozó 50.000 Ft/év megfizetésével.

Amennyiben az adózó a következő adóévben nem kívánja az egyszerűsített adóalap megállapítási módszert alkalmazni, a bejelentéssel egyidejűleg adóelőleget is be kellett vallania Pl. 2026.01.01-2026.06.30. időszakra vonatkozóan 2026.05.31 esedékességgel 50.000 Ft-ot és 2027.03.15-i esedékességgel 25.000 Ft-ot.

2025.01.01. napjától az egyéni vállalkozói tevékenység szünetelésére vonatkozó szabályok jelentősen megváltoztak. Az adózó iparűzési adóalanyisága és adókötelezettsége akkor is fennáll, ha e tevékenysége szünetelésének időtartama az adóévben egybefüggően nem éri el a 181. napot. Egyszerűsített adóalap-megállapítás alkalmazásakor a 181 napnál rövidebb szünetelés időszakának teljes tartama az adóév részének számít, időarányosan nem csökken az adóalap összege. A szünetelés nem adóéven átívelő, azaz a szünetelés adóévenként külön vizsgálandó.

2026. évre a kisvállalati adókulcs (KIVA) továbbra is 10 % maradt, továbbá a belépésnél az árbevételi plafon 6 milliárd Ft-ra emelkedett, az alkalmazotti létszám pedig 100 főre módosult, ami által még kedvezőbbé vált a jelentős személyi jellegű ráfordítással rendelkező adózók számára ezen adóalap-megállapítási módszer.

2026. évre 2.700 millió Ft helyi iparűzési adóbevételt terveztünk.
A helyi iparűzési adóbevétel 2026. június 30. napjáig összesen 1.625 millió Ft. Év végéig még várható bevételünk: 1.500 millió Ft.

Magánszemély kommunális adója
A 2026. évi adóbevételi tervszám 18 millió Ft volt, a 2026. június 30-i állapot szerint a bevételünk 10 millió Ft, a 2026. szeptember 15-i előírások alapján még 9 millió Ft várható (összes évi várható bevétel: 19 millió Ft).
Építményadó
A 2026. évi adóbevételi tervszám: 342 millió Ft volt.
A 2026. június 30-i állapot szerinti bevételünk: 192 millió Ft (összes évi várható bevétel: 361 millió Ft.)
Telekadó
A 2026. évi adóbevételi tervszám 13 millió Ft volt. A 2026. június 30-i állapot szerint a bevétel 4,7 millió Ft (összes évi várható bevétel: 9,7 millió Ft)
Idegenforgalmi adó
A 2026. évi adóbevételi tervszám 3,5 millió Ft volt. 
A 2026. június 30-i állapot szerinti bevételünk: 1,5 millió Ft

Pótlék/Bírság
A 2026. évi bevételi tervszám 5,7 millió Ft volt. 
A 2026. június 30-i állapot szerinti bevétel: 3,9 millió Ft.

KIADÁSOK TELJESÍTÉSE (1. melléklet)

Az önkormányzat költségvetési szervei a félév végéig a jóváhagyott költségvetési kiadási előirányzatán belül a működési kiadások előirányzaton 44,68 %-át vette igénybe, míg a felhalmozási kiadások előirányzaton belül 7,40 %-át. A költségvetési kiadások teljesítése 38,90 % volt. Ezen belül az önkormányzat 34,87 %-os, a hivatal 49,84 %-os, az intézményeknél 47,06 %-os a teljesítés.

A működési bevételek és működési kiadások egyensúlyfenntartása az első félévben biztosított volt.

Az évközben jelentkező többletfeladatokra, azok finanszírozására a költségvetést módosító rendelet-tervezet tesz javaslatot. Ezek jellemzően előirányzatok közötti átcsoportosítások, a tervezett keretek kiegészítése.

A működési célú támogatástöbbleteket, amely nem jár kiadási kötelezettséggel, általános tartalékra javasoljuk elkülöníteni, illetve onnan biztosítjuk a működési célú forráspótlásokat, kiegészítéseket.

A működési célú támogatásokról a 14.-15. sz. mellékletekben adunk tájékoztatást.

A felhalmozási költségvetés pénzforgalmi alakulásáról a tájékoztató 10. sz. mellékletben feladatonként adunk tájékoztatást. 

A fejlesztési célú céltartalék 7 395 eFt, az általános tartalék 54 974 eFt, összege (9. sz. melléklet) mozgástér új feladatra, forráskiegészítésre a tárgy évben.


Humánügyi Iroda – féléves beszámolója

5512 304 23	Nem móri önkormányzat felügyelete alá tartozó móri intézményben dolgozó foglalkoztatottak hűségjutalma: a tervezett keret 2.500e Ft volt (Zimmermann 3 fő, Szent Erzsébet 1 fő, Radnóti 1 fő, Petőfi 2 fő, Táncsics 1 fő, Perczel 1 fő, Pászti 1 fő, Tűzoltóság 1 fő), felhasználásra 2.500e Ft került.
5533 604 23	A szakmai felügyelet keret (100 e Ft) teljes egészében rendelkezésre áll.
5534 103 23	A reklám és propaganda kiadások 525e Ft-os keretösszegből eddig 0 Ft került felhasználásra.
5533-770-23	Ukrán menekültek támogatása: az SBZ Pro Hungary Kft.-vel kötött megállapodás alapján a Napsugár u. 25. szám alatt elszállásolt 6 személy ellátása folyamatos (5e Ft/nap/fő), a Kft. számlájára utalt összegeket az Államkincstár által folyósított támogatás teljes egészében kompenzálja, tervezett keretösszeg 10.950e Ft, ebből 5.460e Ft került felhasználásra.
5512-301-23	Reprezentáció Humán Iroda keret (8.392e Ft) ebből 4.096e Ft került felhasználásra.
5512 306 21	A bornapi reprezentációs keretből (1.000e Ft) június 30-ig nem volt felhasználás, így itt 1.000e Ft felhasználható keret áll rendelkezésre.
5531-203-23	Egyéb készletbeszerzés keretből (750e Ft) 118e Ft került felhasználásra.
5533-744-23	Városi rendezvények, megemlékezések keretből (4.937e Ft) 1.940e Ft került felhasználásra.
5550-608-23	Bursa Hungarica ösztöndíj – az első félévi keret elutalásra került (2.250e Ft-ból 750e Ft)
5512-001-21	Személyi juttatások (41.214 Ft): háziorvosi asszisztensek 2 fő 1,5 álláshelyen, 1 fő teljes álláshelyen 15.327e Ft került felhasználásra.
5521-008-21	Szociális hozzájárulási adó/háziorvos (5.358e Ft): 2.091e Ft került felhasználásra.
5533-613-15	Háziorvosi alapellátás (68.947e Ft): 26.865e Ft került felhasználásra.
5532-111-15	Háziorvosi program karbantartása (2.647e Ft): 903e Ft került felhasználásra. 
5551-103-21	Háziorvosi, házi gyermekorvosi alapellátási praxistámogatás (10.000e Ft): 8.458e Ft került felhasználásra.
5511-013-22	Személyi juttatások/védőnők (29.686e Ft): 11.702e Ft került felhasználásra.
5521-005-22	Szociális hozzájárulási adó/védőnők (3.859e Ft): 2.213e Ft került felhasználásra.
[bookmark: _Hlk145935210]5511-014-22	Személyi juttatások/iskolaegészségügy (26.565e Ft): 11.699e Ft került felhasználásra.
5521-006-22	Szociális hozzájárulási adó/iskolaegészségügy (3.454 Ft): 1.597e Ft került felhasználásra.
5551-105-21	Sportcélú feladatok támogatása: a 34M Ft-os keretből 1.700e Ft tartalékkeret került elkülönítésre, az éves keretből június 30-ig 25.300e Ft-ot használtunk fel.
5551-108-21	Móri Borvidék TDM Egyesület: 2026. évi tagdíj 9.500e Ft, melynek utalása megtörtént.
5551-109-21	Közművelődési Közalapítvány: 2026. évi támogatási összeg (1.400e Ft) utalása megtörtént.
5551-110-21	Egyéb szervezetek támogatása: 18M Ft keretösszeg áll rendelkezésre a civil szervezetek támogatására, ezen belül 590e Ft tartalék rendelkezésre áll, 17.410e Ft került felhasználásra.	Comment by Dr. Taba Nikoletta: Ez nem egyezik az OKSB ET-ben foglalt összeggel, azért mert ez korábbi, féléves állapot, ugye?	Comment by Dr. Horváth Éva: igen, augusztusban kaptak a Brichternéék
5551-117-21	Mór Város Sportjáért Közalapítvány: 2026. évi támogatási összeg (1.400e Ft) utalása megtörtént.
5551-118-21	Wekerle Sándor Alapítvány: 2026. évi támogatási összeg (3.000e Ft) utalása megtörtént.
5551-101-21	Móri Önkormányzati Tűzoltóság: 2026. évi támogatási összeg 71M Ft, melyből 35.500e Ft utalása megtörtént.
5551-111-21	Bornapi Rendezvények támogatása: a Jegyző döntése alapján a 2.500e Ft keretösszeg felosztása és utalása 2026. szeptember hónapban megtörtént.
5551-112-21	Egyházak támogatása: 2.000e Ft éves keretösszeg utalása a történelmi egyházaknak megtörtént.
5535-510-23	Testvérvárosi kapcsolatok: (2.500e Ft), melyből 37eFt került felhasználásra.
5512-303-23	Felsőoktatási ösztöndíj: éves keretösszeg 2.250e Ft, ebből június hónapig 360e Ft került felhasználásra, 2026/2027 tanévtől már 35e /fő/hó az ösztöndíj összege
5512-302-23	Tehetséggondozói program: 2026. évben jelentkező hiányában nem terveztünk keretösszeget.
5551-137-21 Moorischer Traum rendezvény támogatása: 1.000e Ft-os keretösszeg 2026. április hónapban került felhasználásra.	Comment by Dr. Taba Nikoletta: ?	Comment by Dr. Horváth Éva: a további 2M Ft-ot 244/2026. (VII.10.) határozat alapján kapták	Comment by Dr. Taba Nikoletta: De nem utalása, mert nem támogatás, hanem inkább felhasználása, nem?

Közigazgatási és Szociális Iroda féléves beszámolója

A települési támogatásokkal és köztemetéssel kapcsolatos eljárás szabályairól szóló 22/2021. (V.14.) önkormányzati rendelet, a helyi utazási támogatásról szóló 15/2021. (III.3.) önkormányzati rendelet, az újszülöttek családjának támogatásáról szóló 12/2015. (V.6.) önkormányzati rendelet, az elkülönült településrészeken lakók utazási költségtérítési támogatásáról szóló 13/2025. (V.5.) önkormányzati rendelet és a 2026. évi költségvetés értelmében a következő támogatások nyújtására volt lehetőségünk 2026. első félévében:
· lakásfenntartási célú települési támogatás,
· ápolási célú települési támogatás,
· adósságkezelési célú települési támogatás,
· temetési célú települési támogatás,
· eseti jelleggel nyújtott rendkívüli települési támogatás,
· meghatározott időszakra nyújtott rendkívüli települési támogatás,
· elemi kár esetén nyújtott rendkívüli települési támogatás (vis major),
· élelmiszercsomag formájában nyújtott települési támogatás,
· tűzifa kiadások mérsékléséhez nyújtott települési támogatás,
· utazási támogatás,
· az elkülönült településrészeken lakók utazási költségtérítési támogatása,
· újszülöttek családjának támogatása.

1. 5544-103-06 Ápolási célú települési támogatás
2026. évre 2.485.000.- Ft volt az előirányzat, ebből eddig 633.539.- Ft került kifizetésre az első félévben 3 fő részére.

2. 5546-102-06 Lakásfenntartási célú települési támogatás 
2026. évben 1.500.000.- Ft keretösszeg került meghatározásra, melyből 338.302.- Ft értékben került kifizetésre támogatás. Az első félévben 6 fő kérelmezte ezt a támogatási formát.

3. 5546-103-06 Adósságkezelési célú települési támogatás 
2026. évre 750.000.- Ft került betervezésre, melyből jogosult hiányában még nem történt felhasználás. 

4. 5548-106-06 Temetési célú települési támogatás
2026. évre 600.000.- Ft előirányzat került megállapításra. 
Az első félévben kérelmező hiányában nem volt kifizetés.

5. 5548-107-06 Eseti jelleggel nyújtott rendkívüli települési támogatás 
Mint évek óta most is ez a legnépszerűbb támogatási forma a rászorulók körében, hiszen ezt az anyagi segítséget ugyanazon személy az év során többször is igényelheti. A vizsgált féléves időszakban 60 fő részére 75 alkalommal folyósított az önkormányzat támogatást. Ezek közül 2 fő esetében gyakorolt különös méltánylást a Képviselő-testület és támogatta nagyobb összeggel a rászorultakat, összesen 125.000.- Ft-tal. Az előirányzott 3.500.000.- Ft-ból összesen 1.482.131.- Ft került kiutalásra.

6. 5548-108-06 Meghatározott időszakra nyújtott rendkívüli települési támogatás
Az idei évre előirányzott 5.500.000.- Ft-ból 2.260.600.- Ft került felhasználásra. Ez a támogatási forma szintén a népszerű települési támogatások közé tartozik. A Szociális és Egészségügyi Bizottság 46 főt támogatott az első félévben. 

7. 5548-110-06 Elemi kár esetén nyújtott rendkívüli települési támogatás (Vis major) 
Az előre nem látható vis major esetek bekövetkeztére a 2026 évre, csak úgy, mint az előző évben is 2.000.000.- Ft-os keret került megállapításra. Az első félévben nem került ezen a jogcímen kifizetés igénylő hiányában.

8. 5548-111-06 Élelmiszercsomag formájában nyújtott települési támogatás 
Ezt a támogatást a Szociális és Egészségügyi Bizottság eseti jelleggel élelmiszercsomag formájában adhatja a rászorulók részére. Az élelmiszercsomag értéke 12.000.- Ft/ csomag. Jelenleg még nem történt a 960.000.-Ft-ban megállapított keretből felhasználás, hiszen a csomagok kiosztása a karácsony előtti időszakban történik.

9. 5546-104-06 Tűzifa formájában nyújtott települési támogatás 
A 2026. évi költségvetés elfogadásával 2.500.000.- Ft-ot irányzott elő a Képviselő-testület tűzifa vásárlásra. 2026. február 20-tól a támogatás összege 40.000.- Ft-ról 50.000.- Ft-ra emelkedett. Év elején, a téli időszakban 370.000.- Ft értékben biztosított az Önkormányzat tűzifát 9 kérelmező részére. 

10. 5586-001-06 Első lakáshoz jutók támogatása 
2026. évben is megtartásra került az előző évi 2.500.000 Ft keretösszeg. Kérelmező nem volt az első félévben. A jogosultsági jövedelem határ ugyan emelésre került 2025.04.01. napjától, de ennek ellenére érdeklődés sem volt ezen támogatás iránt az első félévben.	Comment by Pintérné Auer Izabella: Átírtam, de eltűntette ezzel együtt Niki megjegyzését. Még az emelés előtt volt egy érdeklődő, javasoltuk, hogy telefonáljon később, mivel még nem fix az emelés. Érdeklődött is, de még így is magasabb volt a jövedelmük a határnál. Azóta se érdeklődött senki tudomásom szerint.	Comment by Dr. Taba Nikoletta: Ok köszi

11. 5548-104-06 Köztemetés 
Az idei évben 2.000.000.- Ft került betervezésre erre a célra. A korábbi évek tapasztalatai alapján ennek a támogatási formának az igénybevétele kiszámíthatatlan, ezért előre nehezen tervezhető. Az első félévben több köztemetés is történt, összesen 305.688.- Ft értékben. 

12. 5542-103-06 Az újszülöttek családjának támogatása 
2026. évre vonatkozóan – az előző évek tendenciái, tapasztalatai alapján – 90 gyermek születésével kalkuláltunk az előirányzat megállapításánál. 2026. február végétől a támogatás összege 100.000.- Ft-ról 120.000.- Ft-ra emelkedett. 33 gyermek esetén kérelmezték a szülők ezt az egyszeri támogatást, így a 10.800.000.- Ft-os keretből összesen 3.840.000.- Ft került a gyermeket vállaló családokhoz az első félév folyamán.

13. 5548-105-06 Rota vírus elleni védőoltás
Az első félévben 100 db vakcina került megrendelésre a Védőnői Szolgálat jelzése alapján, 1.904.280.- Ft értékben az előirányzott 3.810.000.- Ft-os keretösszegből. 

14. 5548-112-06 Utazási támogatás
2026. első félévében a megállapított 3.000.000.- Ft-ból 1.020.000.- Ft került kifizetésre.

15.5548-113-06 Az elkülönült településrészeken lakók utazási költségtérítési támogatása
A legújabb támogatási forma csak 2025. július 1-től került bevezetésre. A 2026. évi 800.000.- Ft-os keretösszegből az első félévben nem történt kifizetés.	Comment by Dr. Taba Nikoletta: de azért kérte már vki azóta?	Comment by Pintérné Auer Izabella: Nem, de még csak érdeklődés sem volt.




Városfejlesztési és -üzemeltetési, valamint Önkormányzati Iroda féléves beszámolója a beruházásokról, fejlesztésekről

Köztemető fenntartás és működtetés

A Kálvária temető alsó területének bővítéséhez a szomszédos területet az önkormányzat megvásárolta, a terület más célú hasznosítását és belterületbe vonását az illetékes földhivatal engedélyezte. Az engedélyező határozat alapján a földvédelmi járulékot kifizettük. Az ingatlan-nyilvántartáson történő átvezetéshez szükséges vázrajz készítése folyamatban van. A temetőfejlesztéssel és bővítéssel összefüggő tervek elkészültek, jelenleg a tervdokumentáció tartalmi elemzése és a teljesítés elfogadásához a leadott tervdokumentáció tartalmi elemzése van folyamatban. A kivitelezési munkák előreláthatóan 2027. év első felében kezdhetők meg.

Önkormányzati vagyonnal való gazdálkodással kapcsolatos feladatok

Az intézményi épületeket érintő felújítási és beruházási feladatokat az intézményvezetőktől kapott rangsorolt feladatokra vonatkozó információk alapján terveztük. 2026. évben eddig az alábbi szakvállalkozók bevonását igénylő munkákat végeztettük el. Az időszerű karbantartásokat és a kisebb felújításokat a MÓR-HOLDING Kft. karbantartói végzik.
· Nefelejcs Bölcsőde épületében minden második csoportszobában és főzőkonyhában klímaberendezések telepítése,
· Napsugár Óvoda épületében minden csoportszobában és a tálalókonyhában klímaberendezések telepítése,
· Meseház Óvoda fűtési rendszerének áttisztítása,
· Pitypang Óvoda épületében az udvari homlokzaton lévő faablakok újra mázolása,
· Pitypang Óvoda elektromos főelosztójának szabványosítása,
· Hajléktalan Szálló épület irodahelyiségében klímaberendezés telepítése,
· Házasságkötő teremben új függönyök és árnyékolók felszerelése, a mellette lévő iroda helyiség újra festése, ajtók mázolása.

A közös udvarral rendelkező vegyes tulajdonú lakóépületek fenntartása és hasznosítása jelentős problémát jelent az önkormányzatnak. Az épületállomány műszaki állapota leromlott, és akadályt jelent, hogy a tulajdonosi közösségek nem működnek társasházként. A közös tulajdonban lévő épületrészek állagmegóvó felújításai így elmaradnak, és a közös udvarok tisztaságának megőrzéséről a tulajdonosok és használók rendszerint nem gondoskodnak. Idén megtörtént a Szabadság tér 9. társasház udvarának rendbetétele és a Kossuth u. 10. társasház önkormányzati tulajdonú lakásaiban felhalmozott szemét elszállítása, itt a következő feladat lesz a hulladékgazdálkodási hatóság egyetemleges kötelezése szerint a közös udvar rendbetétele. Jelenleg zajlik a bérleményüzemeltető MÓR-HOLDING Kft. által első körben az önkormányzati tulajdonú lakások felmérése és bérleményüzemeltetői javaslat készül a lakásállomány hasznosítására, melyet a későbbiekben indokolt kiterjeszteni az egyéb ingatlanok hasznosítására is.

Új lakóterület kialakítására lenne alkalmas a Bartók Béla utca déli oldala mögötti belterületben lévő terület. A lakóterület fejlesztési lehetőséggel kettő önkormányzati tulajdonban lévő és szintén kettő magántulajdonban lévő telek érintett, hasznosításuk a tulajdonosi viszonyok rendezésével kezdődhetne el.
A prof. dr. Schindele Vendel Ipari Park jelenlegi északi határán elhelyezkedő belterületi ingatlanok értékesítése és hasznosítása az iparterületet határoló magántulajdonban lévő ingatlanok hasznosításától függően lehetséges. A bővítési területen keletkező csapadékvíz befogadására és elvezetésére alkalmas áteresz és árok a halastavak felé elkészült, azonban a bővítési területen található magáningatlanok megvásárlásához, a földvédelmi járulék kifizetéséhez és a légvezetékek kiváltásához szükséges források jelenleg nem állnak rendelkezésre.
Mór-Felsődobos településrész művelődési ház és orvosi rendelő épület felújításának előkészítése még az év első felében megkezdődött. A felújítási tervek elkészültek, mely alapján a Képviselő-testület az augusztusi soros ülésén döntött a felújítási munkák kivitelezésére vonatkozó – jelenleg folyamatban lévő - közbeszerzési eljárás megindításáról.

Út- és járdaépítés, felújítás, fenntartás

A projektekről szóló tájékoztatóban részletesebben bemutatott Versenyképes Járások Program (VJP) nyertes pályázatainak köszönhetően lehetőség nyílt az út- és járdafelújítási program kibővítésére. A rendelkezésre álló tervek és a szükséges engedélyek birtokában ütemezetten megkezdtük a közbeszerzési eljárások előkészítését és lefolytatását, valamint a kivitelezési munkák koordinálását az alábbiak szerint.
· A saját forrásból megvalósuló beruházások kivitelezése a tavaszi hónapokban megkezdődött és a műszaki átadás-átvételre 2026.05.29-én sor került.
· A VJP I. ütem kapcsán a nyertes vállalkozó a 2026.06.17-én megkötött vállalkozási szerződés alapján, a 2026. 06. 30-án megtartott munkaterület átadás-átvételi eljárást követően megkezdte a munkálatokat. A csákberényi területen végzett munka tekintetében 2026.08.25-én lezajlott a műszaki átadás-átvételi eljárás is. 
· A VJP II. ütem kapcsán a szükséges tervek rendelkezésre állnak, a támogatói okirat megérkezett. A közbeszerzési eljárás elindításához a csókakői helyszín kapcsán szükséges a konzorciumi partnerek véglegesítése az állami közút érintettsége miatt.
· A VJP Extra kapcsán a Mór 2586/48 hrsz-ú Vértes utca hátsó út és garázsbejárók helyreállításához a korábbi tervek korszerűségi felülvizsgálata és az építtetői igényeknek megfelelő módosítása megtörtént, a közbeszerzési eljárás előkészítésre került.

Mór Város közterületeit érintően az alább felsorolt építési és felújítási munkálatokat valósítjuk meg saját forrásból, valamint a VJP I. és VJP II. ütem keretében:

Saját forrású munkák (elkészültek):
1.) Vértes u. 29-33. előtti területen parkolók építése 1.ütem - alépítmény
2.) Velegi úti járda a Tank Kft. és a ER-FÉM bejárata között
3.) Járdafelújítás a Szent Borbála utca páratlan oldalán a 25. sz. háztól a Gizella utcáig
4.) Járdafelújítás az Árpád utca páros oldalán – III. ütem
5.) Gyalogos átkelőhely létesítése Pitypang Óvoda mellett
6.) Árki utcai járdafelújítás - 1. ütem
7.) Járdafelújítás a Mátyás király utcában a Hegyalja utcától a Major utcai gyalogos közig

VJP I. és VJP II. munkák:
1.) Útburkolatfelújítás a Győri úton - ütemezetten
2.) Járdafelújítás a Báthori utca páros oldalán az utca teljes hosszában
3.) Parkolók építése a Velegi út 24-30. számú házak mögött – II. ütem
4.) Járdafelújítás a Szent Borbála utca páratlan és páros oldalán, szükség esetén a csapadékvíz-elvezető árok felújításával – ütemezetten
5.) Lépcső akadálymentesítése a Dózsa – Kodály összekötőútról a Kodály utca 35. irányába vezető járdaszakaszon
6.) Járdafelújítás az Árpád utca páros oldalán – ütemezetten
7.) Parkolóépítés a Millennium téren a Rendelőintézethez vezető út mentén – ütemezetten
8.) Járdafelújítás a Kossuth utca 31. sz. háztól a Wekerle utcáig a páratlan oldalon
9.) Járdafelújítás a Hunyadi utcában a Bányász utca és Árki utca közötti szakaszon
10.) Parkolóépítés a Hunyadi utca – Bányász utca csomópont közelében
11.) Járdafelújítás a Mátyás király utcában a Hegyalja utcától a Major utcai gyalogos közhöz csatlakozva
12.) Járdaépítés és gyalogos átkelőhely létesítése a Rákóczi utcai járda és a Wekerle utcai gyalogos átkelőhely összekötése érdekében

Államkötvénybe fektetett forrásból kerül felújításra a Zrínyi utca városközponthoz közelebb eső szakasza. A munkaterület átadás-átvétel 2026.05.26-án megtörtént. A kivitelezés befejezésére még a 2026. évben sor kerül. 
További átfogó útfelújításokra van szükség az egyre növekvő gépjárműterhelés által elöregedett úthálózat miatt.
Forgalombiztonsági beavatkozásként az év első felében megkezdődött az Árki utcában egy három sebességmérő kamerából és tartozékaiból álló sebességcsökkentő rendszer telepítésének előkészítése. A rendvédelmi hatóság általi helyszín jóváhagyási eljárás lefolytatása megtörtént, az eszközök telepítésére vonatkozó ajánlatkérés indítása következik. A fejlesztés forrása a Képviselő-testület döntése szerint szintén az államkötvénybe fektetett forrás.
A további járda, parkoló és gyalogos átkelőhely terveztetések indításához elkezdtük a tervezési helyszínek meghatározását, és 2026. év végéig sor kerül egy újabb igényfelmérésre.
A járdafelújításhoz és csapadékvíz elvezetési hálózathoz kapcsolódó feladatként folytatjuk a főként kapubejárók felújítására irányuló lakossági anyag kérelmek feldolgozását.
Az úthálózat fenntartását, az úttartozékok kihelyezését és pótlását, valamint a burkolati jelek felújító festését a korábbi évek tapasztalatai alapján folyamatosan végezzük. Mart aszfaltos külterületi útfelújításra 2026. évben nem került sor, ehhez folyamatban van a Magyar Közút Nonprofit Zrt. bodajki telephelyéről történő anyagbeszerzés lehetőségének felmérése.

Köztisztasági feladatok, szennyvíz kezelés, csapadékvíz elvezetés

A város köztisztasági feladatait a MÓR-HOLDING Kft. látja el szerződés alapján. Ebbe a feladatcsoportba tartozik a téli síkosságmentesítés, hóeltakarítás. A megváltozott időjárási körülmények miatt többször szükséges megelőző sózáshoz szükséges útszóró só év eleji beszerzéseiből megmaradt készlettel a 2026-2027 téli időszak megkezdhető. Az illegális hulladékelhelyezések felszámolását és konténeres elszállítását a MÓR-HOLDING Kft. munkatársainak segítségével folyamatosan végezzük. Különös kihívást jelent a szelektív hulladékgyűjtő szigetek rendeltetésszerű használatának biztosítása és azok folyamatos karbantartása. A lakosság ugyanis rendszeresen helyez el a gyűjtőszigeteken olyan hulladékokat – többek között építési törmeléket és veszélyes hulladékot is –, amelyek elhelyezésére a gyűjtőedények nem szolgálnak. A MOHU MOL Hulladékgazdálkodási Zrt. kizárólag a gyűjtőedényeken feltüntetett előírásoknak megfelelő hulladékot szállítja el. A nem megfelelően elhelyezett hulladékok eltávolítása és a gyűjtőszigetek rendeltetésszerű használatának biztosítása érdekében a MÓR-HOLDING Kft. munkatársai heti rendszerességgel kénytelenek a begyűjtött hulladékot utólagosan átválogatni. Az így kiválogatott, a rendszeres hulladékelszállítás keretében el nem szállítható anyagok elszállítása konténeres formában történik. Az utólagos válogatás és a konténeres elszállítás költsége havonta megközelítőleg 1 millió forint többletkiadást jelent a költségvetés számára.

A lakossági nem közművel összegyűjtött háztartási szennyvíz elszállítás költsége 2024. év végén jelentősen megemelkedett. A kötelező önkormányzati feladatellátás rendszere és jogszabályi háttere felülvizsgálatra került. 2025. június 1-jén hatályba lépett a zártkerti ingatlanokra vonatkozóan a háztartási szennyvíznek nem minősülő lakossági szennyvíz begyűjtésének támogatásáról szóló önkormányzati rendelet, mely szerint módosult a különleges külterületi (zártkerti) ingatlanokon keletkező, háztartási szennyvíznek nem minősülő szennyvíz elszállításához és ártalmatlanítás céljából történő átadásához az önkormányzat által nyújtott támogatás, valamint módosításra került az egyedi szennyvíztisztító létesítmények telepítésének támogatásáról szóló rendelet. Ezen intézkedések hatására egyelőre nem következett be az egyedi szennyvíztisztító berendezések szélesebb körű alkalmazása, ugyanakkor a szolgáltató jelzése alapján lecsökkent a zártkerti területekről nem közművel összegyűjtött szennyvíz mennyisége, mely adódhat kevesebb vízfelhasználásból vagy szabálytalan szennyvízkezelésből is.

A csapadékvíz elvezető hálózat burkolt szakaszainak tovább fejlesztése és rekonstrukciója helyett egyre hangsúlyosabb feladattá válik a megváltozott időjárási körülményekhez igazodva a csapadékvíz helyben tartása, az elvezetés helyett a tárolás, szikkasztás lehetőségeinek felkutatása. A város belterületén a csapadékvíz elvezetési hálózat fenntartását és a szükséges javításokat, továbbá a város csapadékvíz elvezető hálózatának befogadóiként az állami tulajdonú Káposzta ér és Kút-ér meghatározott belterületi szakaszainak kaszálását és medertisztítását a vállalkozókkal megkötött szerződésekben foglaltak szerint végeztetjük. Nagy szükség lenne a belterületi csapadékvíz elvezető hálózat meghatározott szakaszain – beleértve az állami vízfolyásokat is – a talajvíz szintjének lokális emelkedését eredményező intézkedések megtételére és vízmegtartási beruházások végrehajtására, pl. az árkok burkolatának visszabontására, a patakmedrek felduzzasztására és kiszélesítésére. Ezen beavatkozási helyszínek feltárását és terveztetését mielőbb el kell kezdeni.

Településrendezés

[bookmark: _Hlk207968663][bookmark: _Hlk208322417]Mór város településterve az elfogadása után több alkalommal módosításra került. 2025. év második felében döntött a Képviselő-testület a településterv 7. számú módosításának megindításáról, mely részben beruházók kezdeményezésére indult, másrészről a módosítás a jogszabályi változások átvezetésére és kedvezőbb szabályozás elérésére irányult. A 7. számú módosítás eljárása egy módosítási pont kivételével befejeződött, a Paulus Molnár Borház Kft. által kezdeményezett módosítási pont tekintetében várhatóan az eljárás lezárására 2026. októberében kerülhet sor. 2026. áprilisában került elfogadásra magánszemély beruházó kezdeményezésére indított 8. számú településterv módosítás, mely során a Mór, 0970 hrsz-ú ingatlan és környezetében a halastó telkének határvonal rendezésére, valamint a halastó mentén idegenforgalmi fogadóhely övezet szabályozására került sor. Beruházói kezdeményezésre 2026. év elején a Mór 4906/85 hrsz-ú ingatlanon és környezetében fejlesztést lehetővé tevő szabályozás elérésére indult el településterv 9. számú módosítása, melynek elfogadásáról a Képviselő-testület 2026. év júniusában döntött. 
A településterv soron következő módosítására lakossági kezdeményezés miatt kerül sor, az ajánlatkérés megtörtént, a benyújtott telepítési tanulmányterv hirdetményezése folyamatban van.

Közvilágítási hálózat fejlesztése

A 2024. év végére befejeződött a város közvilágításának átfogó, korszerű szabályozható LED technológiával történő korszerűsítése. Az újonnan felszerelt LED közvilágítási lámpák koncentráltabb fényszórása miatt kevésbé bevilágított közterületeken lámpahely sűrítésekre, helyenként napelemes lámpák kihelyezésére van szükség. A beérkezett lakossági jelzések alapján ez a folyamat 2025. évben megkezdődött és 2026. évben is folytatódott, melynek hatására az ilyen irányú igények és bejelentések száma lecsökkent.
A Zrínyi utca végén a korábbi kertvégekből kialakított lakótelkek közül több időközben beépítésre került, mely által szükségessé vált ezen a közterületi szakaszon a közvilágítási hálózat bővítése. 2025. évben elkészültek fejlesztés villamos kiviteli tervei, mely alapján a kivitelezés megvalósítására vonatkozóan a Képviselő-testület nyílt ajánlattételi eljárást indított 2026 augusztusában. A beérkezett árajánlatok alapján az ajánlatkérési eljárás lezárását a Pénzügyi Bizottság a szeptemberi soros ülésén tárgyalja. A munkálatok befejezési határideje a szerződéskötéstől számított 4 hónap, ennek megfelelően a kivitelezés várható befejezése 2027. februárjában esedékes.
Zöldterület kezelés, játszóterek fejlesztése

A közparkokban, füves területeken, intézményi udvarokon a fűkaszálást, a parkfák és virágágyak kezelését, az öntözést és a további parkfenntartási feladatokat a MÓR-HOLDING Kft. szerződéses jogviszony alapján folyamatosan végzi, az ezen felüli parkfenntartási munkákhoz kapcsolódó opcionális feladatokat egyedi megrendelések alapján külső vállalkozók bevonásával végeztetjük.

2024. év decemberében megkötött vállalkozói szerződések szerint 2025. március végéig nyolc közterületi játszótér és három óvoda kültéri játszóeszközei kerültek kijavításra és pótlásra. A játszótéri eszközök állapotát a MÓR-HOLDING Kft. folyamatosan ellenőrzi, és gondoskodik az általa elvégezhető kisebb javítások mellett a meghibásodott, balesetveszélyessé vált játszóeszközök lezárásáról vagy eltávolításáról. A játékok folyamatos elhasználódása miatt 2026. év első felében újabb játszótéri eszközpótlásra került sor. A közterületi és intézményi játszóeszközök biztonságos használhatóságát évente felülvizsgáltatjuk, ezt a Magyar Szabványügyi Testület munkatársa végzi rendszerint az év második felében. A költségvetésben felújításra és új játékok vásárlására rendelkezésre álló forrás felhasználására még a 2026. évben egy 2027. év tavaszára megvalósuló játszóeszköz beszerzést tervezünk.

2026. év első felében az előkészítés elhúzódása miatt a nyári időjárás beköszönte előtt nem tudott megvalósulni a Dózsa utca középsziget növénytelepítése. Az előkészítés során megvizsgáltattuk a talaj sótartalmát, valamint közútkezelői hozzájárulást kértünk a Magyar Közút Nonprofit Zrt-től a növénytelepítésre és a balesetmentes munkavégzés biztosítása érdekében szükséges szakaszos forgalomkorlátozásra. A csapadékosabb és hűvösebb őszi időjárás beköszöntével a fejlesztés megkezdődött, az ültetésre kerülő növények hosszú élettartamának biztosítása érdekében a talaj tápanyagtartalmának növelése, a felső magas nátriumtartalmú talajréteg eltávolítása, valamint a talaj közterületi fák gallyazásából és darálásából rendelkezésre álló mulcsréteggel fedése fog megtörténni.

A KRESZ park központi játszótérré fejlesztésének tervezése folyamatban van, a tervek leadási határideje 2026. október 14.

Helyi egyedi védett épületek felújításának támogatása

A 2026. évi költségvetésben forrást biztosított a Képviselő-testület a műemléki környezetben, helyi értékvédelmi területen lévő ingatlanok, továbbá a helyi jelentőségű egyedi művi értékek külső felújításának és állagmegóvásának támogatására. A Településfejlesztési Bizottság döntött a pályázat meghirdetéséről, a benyújtási határidő 2026. szeptember 30.


Projektek


TOP_PLUSZ-1.3.1-21-FE1-2022-00005 Mór Város Fenntartható Városfejlesztési Stratégiájának elkészítése
A 2021-27-es Uniós fejlesztési ciklusban a Terület- és Településfejlesztési Operatív Program Plusz fenntartható városfejlesztési forrásainak felhasználásához új elvárás volt speciális integrált területi, városi stratégiák készítése, mely a fejlesztési időszak forráslehívásának alapkövét képezi. A fejlesztési ciklusban a továbbiakban az egyes településtípusok jellegüket tekintve elkülönülnek egymástól, a kategóriákat a megyei integrált területi programok tartalmazzák (ITP). Mór Városa a Fejér vármegyei felosztás alapján, járásszékhely városként és lakosságszámát figyelembe véve speciális, kiemelt településnek minősül. A TOP PLUSZ-1.3.1-21 „Fenntartható Városfejlesztési Stratégiák támogatása” című pályázati felhívás keretében elérhető forrás segítségével a városoknak el kellett készíteniük az Irányító Hatóság által kiadott módszertani útmutató szerinti új fejlesztési alapdokumentumukat az ún. Fenntartható Városfejlesztési Stratégiát (FVS), valamint ki kellett dolgozniuk a TOP Plusz program terhére a következő hét évben megvalósítani tervezett fejlesztéseik programját (TOP Plusz Városfejlesztési Programterv - TVP) az Irányító Hatóság által megadott módszertan (Városfejlesztési Kézikönyv) szerint. Az elkészítésre kerülő FVS az Európai Unió elvárásait figyelembe vevő dokumentum, és a 2021-27-es forrásfelhasználás alapfeltétele. A pályázati felhívás ezen felül lehetőséget nyújtott további, az egyes konkrét fejlesztésekhez felhasználható tanulmányok, megalapozó dokumentumok elkészíttetésére is.
A Képviselő-testület az 55/2024. (II.21.) határozatával elfogadta Mór Város TOP Plusz Városfejlesztési Programtervét, majd a 224/2024. (VI.26.) határozatával jóváhagyta Mór Fenntartható Városfejlesztési Stratégiájának első verzióját is. 
Az FVS végleges és teljes tartalmához az alábbi feladatokat kellett még elvégezni a pályázati felhívás mellékletét képező FVS módszertani útmutató szerinti előírásokkal: 
· Digitális akcióterv (DiA) kidolgozása - városüzemeltetési szolgáltatások és önkormányzati fenntartású közintézmények digitalizációjára irányuló elemzések, felmérések elvégzése,
· Városi zöld átállási és finanszírozási keretrendszer (ZÁF) készítése, a város energiafelhasználásának átfogó energetikai felmérése,
· FVS üzleti modell elkészítése,
· FVS tartalmi felülvizsgálata a 2022-es népszámlálási adatok teljeskörű rendelkezésre állását követően,
· továbbá párhuzamosan sort kellett keríteni a városi ITS felülvizsgálatára is, az FVS tartalmával összhangban.

A Projekt másodlagos célként további fontos – TOP Plusz fejlesztések megalapozásához szükséges - szakmai dokumentumok, tanulmányok megalkotását, vagy meglévő ilyen anyagok felülvizsgálatát, aktualizálását is lehetővé tette. Ezért betervezésre került a meglévő vízkárelhárítási terv felülvizsgálata (TVT), a meglévő kerékpárforgalmi hálózati terv (KHT) felülvizsgálata, a helyi esélyegyenlőségi program áttekintése és felülvizsgálata. Továbbá új dokumentumként integrált települési vízgazdálkodási terv (ITVT), fenntartható városi mobilitási terv (SUMP) és települési zöldinfrastruktúra fejlesztési és fenntartási akcióterv (ZIFFA) is készült.

A közbeszerzési tanácsadó állásfoglalása alapján fentiekre egybeszámítási kötelezettség állt fenn, így közbeszerzési eljárás lefolytatása vált szükségessé. A Képviselő-testület a 76/2026. (II.18.) számú határozatában döntött a Mór város fenntartható városfejlesztési stratégiájának elkészítése című projekt további elemeire vonatkozó közbeszerzési eljárás lezárásáról. A 7 részben lefolytatott eljárásban minden rész vonatkozásában kiválasztásra kerülhetettek a nyertes ajánlattevők. A megbízási szerződések alapján a munkát 2026 augusztusáig kellett elvégezni.

Az egyes feladatrészeket, a szerződött vállalkozókat, valamint az elkészült dokumentumok jóváhagyásáról született döntéseket az alábbi táblázat foglalja össze.

	Szerződés tárgya
	Szerződő fél 
	Eredménytermék jóváhagyása 

Az elkészült eredménytermékek a városi honlapon közzétételre kerültek.


TOP_PLUSZ-3.2.1-23-MR1-2025-000001 Helyi humán fejlesztések Mór Városában
Mór Városi Önkormányzat és a Fiatalok Mórért Egyesület konzorciuma a TOP_PLUSZ-3.2.1-23 „Fenntartható humán fejlesztések” című pályázati felhívásra eredményes pályázatot nyújtott be a helyi humán fejlesztések tevékenységcsoportra és 194 000 000 Ft támogatásban részesült. A projekt keretében rendezvények, közösségi programok megszervezése történik a következő témakörökben: a településen élők érzékenyítése a fogyatékkal élők, idősek, hátrányos helyzetű gyermekek irányába. Családi és gyermekprogramok a helyi identitás erősítése érdekében. Helyi termelők és kézművesek termékeinek promotálása. Egészséges életmóddal, energiahatékonysággal, környezetvédelemmel kapcsolatos szemléletformáló közösségi programok. Helyi kulturális közösséget dinamizáló események. A tervezett beavatkozás hálózatos jellegét a város egészére kiterjedő hatása adja. A megvalósítás során önkormányzati intézmények és városi civil szervezetek egyaránt bevonásra kerülnek. A Képviselő-testület a januári soros ülésén döntött a rendezvényszervezésre vonatkozó közbeszerzési eljárás megindításáról, mely eredményesen zárult, a 127/2026.(III.30.) határozat keretében kiválasztásra került a nyertes ajánlattevő. A programok megvalósítása 2026 május hónaptól folyamatosan zajlik a lakosság érdeklődő részvétele mellett.

TOP_PLUSZ-6.2.1-23-MR1-2025-00003 Mór Felsődobosra Vezető 81118j. közút korszerűsítése
Mór Városi Önkormányzat és a Magyar Közút Nonprofit Zrt. konzorciuma a TOP_PLUSZ-6.2.1-23 „Fenntartható versenyképes városfejlesztés” című pályázati felhívásra eredményes pályázatot nyújtott be 4 és 5 számjegyű közutak felújítására és 340 000 000 Ft támogatásban részesült. A fejlesztés keretében a Felsődobosra vezető bekötőút 1,83 km hosszúságban kerülhet teljeskörű felújításra. Az Építési és Közlekedési Minisztérium építtetőként a Magyar Közút Nonprofit Zrt.-t jelölte meg, így a kivitelezés előkészítését és lebonyolítását a partner végzi. A hivatal folyamatosan érdeklődik a beruházás mielőbbi megkezdését illetően, egyéb ráhatásunk sajnos nincsen. Jelenlegi információk szerint a kivitelő kiválasztására irányuló közbeszerzési eljárás előkészítése van folyamatban. 


TOP_PLUSZ-6.2.1-23-MR1-2025-00001 Mór Ipar utca korszerűsítése
Mór Városi Önkormányzat a TOP_PLUSZ-6.2.1-23 „Fenntartható versenyképes városfejlesztés” című pályázati felhívásra eredményes pályázatot nyújtott be a helyi gazdaságfejlesztés tevékenységcsoport keretében a helyi iparterület megközelítését szolgáló útszakasz fejlesztésére, és 135 000 000 Ft támogatásban részesült. A tervezett fejlesztéssel érintett 3310 hrsz-ú Ipar utca az iparterület bevezető útszakasza, amely összeköti az ipari parkot a 81. számú főúttal. A bekötőút az ipari parkban lévő összes vállalkozást érintő beruházás. A nagy forgalmú elöregedett útburkolat teljes cseréjére van szükség. A beruházás kiviteli tervdokumentációja elkészült, a gyalogátkelőhelyek létesítéséhez szükséges engedély beérkezésére várunk. Ezt követően, sikeres költségellenőrzés után megindítható lesz a közbeszerzési eljárás a kivitelező kiválasztása érdekében.


TOP_PLUSZ-6.2.1-23-MR1-2025-00002 Mór Lamberg-kastély részleges felújítása
Mór Városi Önkormányzat a TOP_PLUSZ-6.2.1-23 „Fenntartható versenyképes városfejlesztés” című pályázati felhívásra eredményes pályázatot nyújtott be a Lamberg-kastély részleges felújítására, és 320 000 000 Ft támogatásban részesült. A városkép egyik legmeghatározóbb épületét 10 évvel ezelőtt pályázati forrásból sikerült az akkori lehetőségek erejéig felújítani. Az épület "C" szárnya azonban ezekből a felújítási programokból kimaradt. Ebben a szárnyban kerültek elhelyezésre a helytörténeti gyűjtemények, kiállítások. Az épületrész rekonstrukciójának legfontosabb elemei a talajnedvesség elleni szigetelés, külső homlokzat felújítása, külső határoló szerkezetek rekonstrukciója-cseréje, belső közműhálózatok cseréje (szennyvízhálózat, villamoshálózat, fűtéshálózat korszerűsítése), a tetőszerkezet felújítása és a tetőhéjazat cseréje. Jelen projekt keretében a Mór városa által érintett Vértes-hegység Natura 2000 besorolású terület bemutatását is az egyik kiállítóteremben tervezzük megvalósítani állandó tematikus kiállítás formájában. A projekt keretében elkészült a felújítási munkálatokhoz szükséges tervdokumentáció, jelenleg a költségellenőrzés előkészítése van folyamatban.


TOP_PLUSZ-3.4.1-23-MR1-2025-00002 Mór Zimmermann Iskola korszerűsítése
Mór Városi Önkormányzat és a Székesfehérvári Tankerületi Központ konzorciuma a TOP_PLUSZ-3.4.1-23 „Fenntartható humán infrastruktúra” című pályázati felhívásra eredményes pályázatot nyújtott be, és 171 000 000 Ft támogatásban részesült. A projekt célja a móri Dr. Zimmermann Ágoston Magyar-Angol Két Tanítási Nyelvű Általános Iskolának helyet adó épület komplex felújítása, különös tekintettel az elavult tanulói vizesblokkok teljeskörű felújítására, az épület csapadékvíz-elvezető rendszerének korszerűsítésére, akadálymentesített parkolóhely kialakítására a nyugati oldali bejáratnál, valamint tanulói közlekedőterek és közösségi terek padlóburkolatának részleges cseréjére. A projekt jelenleg tervezési fázisban tart.


TOP_PLUSZ-3.4.1-23-MR1-2025-00001 Fogyatékkal élők nappali foglalkoztató épületének kialakítása Móron
Mór Városi Önkormányzat a TOP_PLUSZ-3.4.1-23 „Fenntartható humán infrastruktúra” című pályázati felhívásra eredményes pályázatot nyújtott be fogyatékkal élők nappali foglalkoztató épületének kialakításához, és 221 000 000 Ft támogatásban részesült. A cél érdekében a Mór Városi Önkormányzat tulajdonában lévő, Lovarda u. 2. szám alatti, korábban általános iskolaként használt, alulhasznosított épület kerülne teljes egészében átalakításra és korszerűsítésre a nappali ellátás biztosítására. A projekt együttműködő partnere a Székesfehérvári Egyházmegyei Karitász – Szent Kristóf Ház, az új épület így releváns szakmai tapasztalatok alapján készülhet el, a partner szervezeti rendszerébe történő betagozódás szándékával. A projekt keretében elkészült a felújítási munkálatokhoz szükséges tervdokumentáció, jelenleg a költségellenőrzés előkészítése van folyamatban.


TOP_PLUSZ-1.3.2-23-MR1-2025-00003 Szociális célú városrehabilitációhoz kapcsolódó fejlesztés Móron 
Mór Városi Önkormányzat a TOP_PLUSZ-1.3.2-23 „Fenntartható Városfejlesztés” című pályázati felhívásra eredményes pályázatot nyújtott be a szociális városrehabilitáció tevékenységcsoport keretében, és 33 000 000 Ft támogatásban részesült. A TOP Plusz operatív program célkitűzéseként előírásra került, hogy amennyiben a Fenntartható Városfejlesztési Stratégiával érintett város/várostérség területén szegregátum vagy szegregációval veszélyeztetett terület található, úgy szükséges szociális célú városrehabilitációs tevékenység betervezése, és deszegregáció megvalósítása, azaz a szegregátum felszámolása érdekében lépéseket kell tenni. A 2022-es népszámlálás alapján, a korábbi állapottal egyezően Árkipuszta területe szegregátumnak, továbbá elkülönült telepnek, kolóniának minősül, ahol építési munka nem támogatható, csupán bontásra lenne lehetőség. Infrastrukturális beruházást a város integrált területein lehet végrehajtani. Ennek érdekében került kijelölésre a Mór, Vasút u. 3. szám alatti önkormányzati tulajdonú ingatlan, ahol felújítás keretében a pályázati felhívás által elvárt komforttal rendelkező szociális bérlakás kialakítása történik meg, ahova a szegregált területről szükséges 1 családot beköltöztetni. A projekt jelenleg tervezési fázisban tart.


TOP_PLUSZ-3.2.1-23-MR1-2025-00002 Szociális városrehabilitációhoz kapcsolódó közösségfejlesztés Móron
Mór Városi Önkormányzat és a Szociális Alapszolgáltatási Központ konzorciuma a TOP_PLUSZ-3.2.1-23 „Fenntartható humán fejlesztések” című pályázati felhívásra eredményes pályázatot nyújtott be a szociális célú városrehabilitáció tevékenységcsoportra. és 10 000 000 Ft támogatásban részesült. A projekt keretében az 1. prioritáson megvalósuló szociális lakásfejlesztés kiegészítéseként a Szociális Alapszolgáltatási Központ szakembereinek bevonásával a Vasút utca 3. szám alatt felújításra kerülő ingatlanba átköltöző család integrációja valósul meg közösségfejlesztő, szemléletformáló és tájékoztató programokkal különböző témakörökben (pl. életmód, hitélet, konfliktuskezelés, szolgáltatásokhoz való hozzáférés, bűnmegelőzés és közbiztonság). A projekt jelen fázisában a közösségi beavatkozási terv elkészítése zajlik, melynek tartalma kapcsán a megvalósítást felügyelő Társadalmi és Esélyteremtési Főigazgatóság (TEF) utóbb új követelményekről tájékoztatott, ennek kapcsán az Irányító Hatóság felé jelzéssel éltünk, hogy a projekt a nyertes pályázat szerinti tartalommal valósulhasson meg.


TOP_PLUSZ-1.3.2-23-MR1-2025-00001 Önkormányzati tulajdonban álló belterületi utak építése, fejlesztése Mór Városában
Mór Városi Önkormányzat a TOP_PLUSZ-1.3.2-23 „Fenntartható Városfejlesztés” című pályázati felhívásra eredményes pályázatot nyújtott be belterületi utak felújítása tevékenységcsoport keretében. A Virág és Jegenye utcák folytatásában az önkormányzat új lakótelkek kialakítását végezte el az elmúlt években. A korábban mezőgazdasági művelésű területeken kialakított földutakat zúzottkővel stabilizálta az építési forgalom számára. A telkek jelentős része beépült, a közmű gerincvezetékek megépültek. Az ingatlantulajdonosok részéről jelentkezett az igény, hogy a közterület végleges módon rendezésre kerüljön. A projekt során az utcákban 4,0 m széles aszfalt burkolattal ellátott utak épülnek, melyet a mély oldalon „K” szegélysorral határolunk. Ez a szegély gondoskodik a csapadékvíz elvezetéséről a víznyelő aknákig. A telekhatárok mentén 1,5m széles térkő járda épül. A közterület fennmaradó része humuszterítést követően füvesítésre kerül. A projekt a csapadákvizes párjával párhuzamosan kerül megvalósításra.


TOP_PLUSZ-1.3.2-23-MR1-2025-00004 Belterületi csapadékvíz elvezetési rendszerek felújítása Mór Városában
Mór Városi Önkormányzat a TOP_PLUSZ-1.3.2-23 „Fenntartható Városfejlesztés” című pályázati felhívásra eredményes pályázatot nyújtott be az élhető települések tevékenységcsoport keretében. A tervezett projekt tartalma a Mór, Jegenye u.-Virág u. folytatásában kialakított lakótelkek kiszolgálására épülő utak és közterületek vízelvezetéséhez szükséges szikkasztó-tározó földmedence és túlfolyó árokszakasz építése. A tervezett szikkasztó-tározó földmedence Mór város belterületi részén található a 2153/24 helyrajzi számú ingatlanon a 81-es sz. főúttal párhuzamosan, a szelvényezés szerinti jobb oldalon. A tervezett létesítmények elősegítik a csapadékvíz helybentartását és befogadók tehermentesítését a klímaváltozás okozta nagy intenzitású csapadékok alkalmával. A 2025 tavasz során benyújtott pályázatot a Támogató a Zöldinfrastruktúra Tervzsűri véleményére hivatkozva elutasította, mivel úgy ítélte meg, hogy a koncepció nem szolgálja eléggé a vízmegtartást. Ezt követően a tervek felülvizsgálatra kerültek és a pályázati felhívás újbóli megnyitásával lehetőség volt egy másik támogatási kérelmet benyújtani. A megismételt pályázat nyertes lett. A felülvizsgált tervdokumentációval újabb tervzsűriztetésen szükséges részt venni, melyhez meg kellett várni a TOP_PLUSZ-1.3.1 projekt keretében elkészült integrált települési vízgazdálkodási terv elkészültét is.


Versenyképes Járások Program I.
A vidéki Magyarország élhetőségének és népességmegtartásának támogatása, a városok és községek kiegyensúlyozott fejlődésének biztosítása, valamint a települések közötti térségi együttműködések ösztönzése érdekében Magyarország Kormánya Versenyképes Járások Programot indított a Versenyképes Járások Program megvalósításának kérdéseiről szóló 1446/2024. (XII. 30.) Korm.határozat alapján. Mór Városi Önkormányzat, Csákberény Község Önkormányzat és Csókakő Községi Önkormányzat konzorciuma eredményes támogatási igényt nyújtott be „Csákberény, Csókakő és Mór települések belterületén közterületi utak, járdák felújítása, parkolók építése és közlekedésbiztonsági beavatkozások a térségi intézmények elérhetőségének javítása érdekében” címmel. A pályázat keretében mélyépítési munkák valósulhatnak meg Mór több utcájában, a Képviselő-testület 141/2025. (IV.9.) határozata alapján. Az összesen 118 446 347 Ft támogatásból Mór városát 98 115 460 Ft illeti meg. A kivitelezési munkálatokhoz szükséges tervdokumentáció elkészült, a szükséges engedélyek rendelkezésre állnak. A projekt az állami építési beruházások rendjéről szóló 2023. évi LXIX törvény hatálya alá tartozik, így a közbeszerzés lefolytatása előtt a 98/2025. (V.12.) Korm. rendelet szabályai szerint költségellenőrzést kellett lefolytatni a tervdokumentációk és a közbeszerzési dokumentumok benyújtásával. Ezt követően a Képviselő-testület döntött a közbeszerzési eljárás megindításáról, mely a konzorciumi tagok számához igazodva három részben zajlott. Az eljárás eredményesen zárult, a 176/2026. (V.27.) határozattal mindhárom rész vonatkozásában kiválasztásra kerültek a kivitelezők. A munkálatok jelenleg is folyamatban vannak.


Versenyképes Járások Program II.
A Versenyképes Járások Program megvalósításának kérdéseiről szóló 1446/2024. (XII. 30.) Korm.határozat alapján a vidéki Magyarország élhetőségének és népességmegtartásának támogatása, a városok és községek kiegyensúlyozott fejlődésének biztosítása, valamint a települések közötti térségi együttműködések ösztönzése érdekében indított Program 2026-ban is folytatódik, melyhez 2025 év végén volt szükséges az igényeket benyújtani. A Képviselő-testület a 141/2025. (IV.9.) határozatával az I. ütemhez pályázható keret kétszeresére jelölt meg munkákat, így a II. ütem összeállítása során az előző körből végül kimaradó munkaterületek kerültek feltüntetésre, és ismét 98 115 460 Ft-hoz juthat hozzá településünk. A pályázat kapcsán kibocsátásra került a Támogatói Okirat, azonban a projekt megkezdéséhez mindhárom konzorciumi tag részéről a kiviteli tervek rendelkezésre állása szükséges. 


Versenyképes Járások Program Extra
Magyarország Kormánya a területfejlesztési célú források felhasználásával kapcsolatos egyes további intézkedésekről szóló 1595/2025. (XII. 31.) Korm. határozatában döntött arról, hogy annak 1. mellékletében nevesített kedvezményezettek részére, az ott meghatározott összegben és céllal az államháztartásról szóló törvény végrehajtásáról szóló 368/2011. (XII. 31.) Korm. rendelet 101/A. §-a szerinti támogatás nyújtására kerüljön sor. Eszerint Mór város további 30.201.483 Ft vissza nem térítendő támogatásban részesült, mely a Képviselő-testület döntése alapján a Vértes utca hátsó útjának és garázsfeljáróinak felújítására kerül felhasználásra. A támogatói okirat kibocsátása megtörtént és a támogatási összeg is beérkezett, így a projekt betervezésre került a költségvetésbe. A kiviteli tervdokumentáció birtokában a közbeszerzési eljárást előkészítettük. A projekt beindításához a Támogató jóváhagyása szükséges, mely még nem érkezett be.

TOP-3.2.1-15-FE1-2016-00035 Zrínyi és TOP-3.2.1-15-FE1-2016-00032 Zeneiskola projektek
A költségvetés-tervezetben kiadási előirányzatot kapott a korábban megvalósult TOP-3.2.1 Zeneiskola és TOP-3.2.1 Zrínyi (Tűzoltóság) energetikai projekt, melyek fenntartás alatt állnak. Ezeknél a projekteknél a késedelmesen teljesítő kivitelezővel szemben kötbér került érvényesítésre. A kötbérek összegét a projektekre szükséges fordítani, a Támogató hozzájárulásával ezt a fenntartási időszakban is meg lehet tenni. A megmaradt forrás felhasználásával hőszivattyús rendszerek beépítésére kerülne sor, melyhez a szükséges tervezési munkákat már megrendeltük, a kivitelezésre pedig várhatóan a jövő évben kerülhetne sor.


A Pénzügyi Bizottság véleményét a Képviselő-testület ülésén ismerteti.

A fentiekre tekintettel az alábbi határozat-tervezetet terjesztem a T. Képviselő-testület elé:


HATÁROZAT-TERVEZET


Mór Városi Önkormányzat Képviselő-testülete tájékozódott az önkormányzat 2026. évi gazdálkodásának féléves helyzetéről, valamint a tárgyévi beruházások és felújítások állásáról, amellyel kapcsolatos előterjesztést és a jelen határozat mellékleteiben foglaltakat 2026. június 30-i állapotnak megfelelően 

1. 9 217 167 eFt bevételi és kiadási előirányzattal, valamint
1. 5 252 769 eFt bevételi és 3 608 798 eFt kiadási teljesítéssel tudomásul vette és elfogadta.


Mór, 2026.09.24.



 Fenyves Péter
polgármester

